nibzard/narodne-novine-full-text-markdown huggingface dataset:
### NN 33/2024 (20.3.2024.), Obvezatne upute broj EP I – obrasci za pripremu i provedbu izbora – imenovanje izbornih povjerenstava

DRŽAVNO IZBORNO POVJERENSTVO REPUBLIKE HRVATSKE

532

Na osnovi članka 29. točke 3. i točke 5. Zakona o izboru članova u Europski parlament iz Republike Hrvatske (»Narodne novine«, broj 92/10, 23/13 i 143/13) Državno izborno povjerenstvo Republike Hrvatske (dalje: Državno izborno povjerenstvo) na sjednici održanoj 18. ožujka 2024. donijelo je

OBVEZATNE UPUTE BROJ EP I

– OBRASCI ZA PRIPREMU I PROVEDBU IZBORA

– IMENOVANJE IZBORNIH POVJERENSTAVA

1. Imenovanje izbornih povjerenstava za provedbu izbora članova u Europski parlament iz Republike Hrvatske provodit će se isključivo na obrascima propisanim ovim Obvezatnim uputama.

2. Obrasci iz točke 1. ovih Obvezatnih uputa nosit će oznaku OEP.

3. Obrasci iz točke 1. ovih Obvezatnih uputa su:

– OEP-1 – Izjava o prihvaćanju dužnosti predsjednika/zamjenika predsjednika/člana/zamjenika člana izbornog povjerenstva za provedbu izbora članova u Europski parlament iz Republike Hrvatske,

– OEP-2 – Rješenje o imenovanju općinskog/gradskog izbornog povjerenstva općine/grada.

4. Oznake, nazivi i sadržaj obrazaca sastavni su dio ovih Obvezatnih uputa.

5. Obrasci za pripremu i provedbu izbora oznaka OEP-1 i OEP-2 objavit će se na mrežnoj stranici Državnog izbornog povjerenstva www.izbori.hr.

6. Ove Obvezatne upute stupaju na snagu prvoga dana od dana objave u »Narodnim novinama«.

7. Ove Obvezatne upute objavljuju se i na mrežnoj stranici Državnog izbornog povjerenstva www.izbori.hr.

Napomena: Izrazi u ovim Obvezatnim uputama koji imaju rodno značenje odnose se jednako na muški i ženski rod bez obzira u kojem su rodu navedeni.

Klasa: 012-05/24-01/17

Urbroj: 507-03/05-24-1

Zagreb, 18. ožujka 2024.

Predsjednik
 mr. sc. Radovan Dobronić, v. r.

![](/files/_web/sluzbeni-dio/2024/132930/images/11905.jpg)

![](/files/_web/sluzbeni-dio/2024/132930/images/11895.jpg)
### NN 33/2024 (20.3.2024.), Ispravak Uredbe o nazivima radnih mjesta, uvjetima za raspored i koeficijentima za obračun plaće u državnoj službi

NARODNE NOVINE

536

Nakon usporedbe s izvornim tekstom utvrđena je tiskarska pogreška u Uredbi o nazivima radnih mjesta, uvjetima za raspored i koeficijentima za obračun plaće u državnoj službi objavljenoj u »Narodnim novinama« br. 22 od 26. veljače 2024. te se daje

ISPRAVAK

U Uredbi o nazivima radnih mjesta, uvjetima za raspored i koeficijentima za obračun plaće u državnoj službi (»Narodne novine« br. 22/2024) u prilogu na stranici 47 ispred radnog mjesta I. vrste: glavni ravnatelj policije, nedostaje naslov 3. Tablice koji glasi: »Tablica 3 Radna mjesta policijskih službenika.«

Urbroj: 50501-5/2-24-01

Zagreb, 19. ožujka 2024.

Glavna urednica
 Zdenka Pogarčić, v. r.
### NN 35/2024 (22.3.2024.), Odluka o razrješenju dužnosti zamjenice općinskog državnog odvjetnika u Općinskom državnom odvjetništvu u Puli - Pola

DRŽAVNOODVJETNIČKO VIJEĆE

557

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/2019 i 80/2022 u daljnjem tekstu Zakon o Državnoodvjetničkom vijeću), odlučujući o zahtjevu za razrješenje Anite Fridrih, zamjenice općinskog državnog odvjetnika u Općinskom državnom odvjetništvu u Puli – Pola na 27. sjednici održanoj 20. veljače 2024.

odlučilo je

ANITA FRIDRIH razrješava se dužnosti zamjenice općinskog državnog odvjetnika u Općinskom državnom odvjetništvu u Puli – Pola, s danom 29. veljače 2024., na vlastiti zahtjev.

Broj: DOVO-3/2024-4
 Zagreb, 20. veljače 2024.

Predsjednica
 Državnoodvjetničkog vijeća
 Željka Mostečak, v. r.
### NN 35/2024 (22.3.2024.), Odluka o razrješenju dužnosti zamjenika Glavnog državnog odvjetnika Republike Hrvatske

Državnoodvjetničko vijeće

556

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/2019 i 80/2022, u daljnjem tekstu Zakon o Državnoodvjetničkom vijeću), odlučujući o zahtjevu za razrješenje Željka Odorčića, zamjenika Glavnog državnog odvjetnika Republike Hrvatske, na 27. sjednici održanoj 20. veljače 2024.

odlučilo je

ŽELJKO ODORČIĆ razrješava se dužnosti zamjenika Glavnog državnog odvjetnika Republike Hrvatske, s danom 1. srpnja 2024., na vlastiti zahtjev.

Broj: DOVO-5/2024
 Zagreb, 20. veljače 2023.

Predsjednica
 Državnoodvjetničkog vijeća
 Željka Mostečak, v. r.
### NN 35/2024 (22.3.2024.), Odluka o imenovanju zamjenice županijske državne odvjetnice u Županijskom državnom odvjetništvu u Splitu

DRŽAVNOODVJETNIČKO VIJEĆE

558

ODLUKA

Državnoodvjetničko vijeće (dalje u tekstu: Vijeće) na temelju članka 41. stavka 1. i članka 57. Zakona o Državnoodvjetničkom vijeću (»Narodne novine«, broj 67/2018, 126/2019 i 80/2022, dalje u tekstu: Zakon o Državnoodvjetničkom vijeću) na 27. sjednici održanoj 20. veljače 2024.,

odlučilo je

I. SILVANA KARDUM, zamjenica općinskog državnog odvjetnika u Općinskom državnom odvjetništvu u Splitu, imenuju se za zamjenicu županijske državne odvjetnice u Županijskom državnom odvjetništvu u Splitu.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-41/2023
 Zagreb, 20. veljače 2024.

Predsjednica
 Državnoodvjetničkog vijeća
 Željka Mostečak, v. r.
### NN 35/2024 (22.3.2024.), Odluka o imenovanju općinske državne odvjetnice u Općinskom državnom odvjetništvu u Požegi

DRŽAVNOODVJETNIČKO VIJEĆE

560

ODLUKA

Državnoodvjetničko vijeće na temelju članka 41. stavka 1. u vezi s člankom 70. Zakona o Državnoodvjetničkom vijeću (»Narodne novine«, broj 67/2018, 126/2019 i 80/2022, u daljnjem tekstu: Zakon o Državnoodvjetničkom vijeću) na 27. sjednici održanoj 20. veljače 2024. godine, jednoglasno

odlučilo je

I. SLAVICA MILEVOJ, zamjenica općinske državne odvjetnice u Općinskom državnom odvjetništvu u Požegi, imenuje se za općinsku državnu odvjetnicu u Općinskom državnom odvjetništvu u Požegi na vrijeme od četiri godine.

II. Imenovana općinska državna odvjetnica dužna je stupiti na dužnost najkasnije u roku od šest mjeseci od dana imenovanja.

Broj: DOVO-80/2023
 Zagreb, 20. veljače 2024.

Predsjednica
 Državnoodvjetničkog vijeća
 Željka Mostečak, v. r.
### NN 35/2024 (22.3.2024.), Odluka o imenovanju općinskog državnog odvjetnika u Općinskom državnom odvjetništvu u Splitu

DRŽAVNOODVJETNIČKO VIJEĆE

559

ODLUKA

Državnoodvjetničko vijeće na temelju članka 41. stavka 1. u vezi s člankom 70. Zakona o Državnoodvjetničkom vijeću (»Narodne novine«, broj 67/2018, 126/2019 i 80/2022, u daljnjem tekstu: Zakon o Državnoodvjetničkom vijeću) na 27. sjednici održanoj 20. veljače 2024. godine, jednoglasno

odlučilo je

I. MARKUS PERVAN, zamjenik općinskog državnog odvjetnika u Općinskom državnom odvjetništvu u Splitu, imenuje se za općinskog državnog odvjetnika u Općinskom državnom odvjetništvu u Splitu na vrijeme od četiri godine.

II. Imenovani općinski državni odvjetnik dužan je stupiti na dužnost najkasnije u roku od šest mjeseci od dana imenovanja.

Broj: DOVO-84/2022
 Zagreb, 20. veljače 2024.

Predsjednica
 Državnoodvjetničkog vijeća
 Željka Mostečak, v. r.
### NN 35/2024 (22.3.2024.), Zakon o izmjeni Zakona o porezu na dodanu vrijednost

Hrvatski sabor

539

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O POREZU NA DODANU VRIJEDNOST

Proglašavam Zakon o izmjeni Zakona o porezu na dodanu vrijednost, koji je Hrvatski sabor donio na sjednici 14. ožujka 2024.

Klasa: 011-02/24-02/36

Urbroj: 71-10-01/1-24-2

Zagreb, 18. ožujka 2024.

Predsjednik
 Republike Hrvatske
 Zoran Milanović, v. r.

ZAKON

O IZMJENI ZAKONA O POREZU NA DODANU VRIJEDNOST

Članak 1.

U Zakonu o porezu na dodanu vrijednost (»Narodne novine«, br. 73/13., 99/13., 148/13., 153/13., 143/14., 115/16., 106/18., 121/19., 138/20., 39/22., 113/22., 33/23. i 114/23.) u članku 38. stavku 4. riječi: »31. ožujka 2024.« zamjenjuju se riječima: »31. ožujka 2025.«.

U stavku 5. riječi: »31. ožujka 2024.« zamjenjuju se riječima: »31. ožujka 2025.«.

PRIJELAZNA I ZAVRŠNA ODREDBA

Članak 2.

Ministar financija uskladit će Pravilnik o porezu na dodanu vrijednost (»Narodne novine«, br. 79/13., 85/13., 160/13., 35/14., 157/14., 130/15., 1/17., 41/17., 128/17., 1/19., 1/20., 1/21., 73/21., 41/22., 133/22., 43/23. i 1/24.) s odredbama ovoga Zakona u roku od 30 dana od dana stupanja na snagu ovoga Zakona.

Članak 3.

Ovaj Zakon objavit će se u »Narodnim novinama«, a stupa na snagu 1. travnja 2024.

Klasa: 022-02/24-01/25

Zagreb, 14. ožujka 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 35/2024 (22.3.2024.), Pravilnik o izmjeni Pravilnika o dragovoljnom vojnom osposobljavanju

MINISTARSTVO OBRANE

551

Na temelju članka 26. stavka 8. Zakona o obrani (»Narodne novine«, br. 73/13, 75/15, 27/16, 110/17 – Odluka Ustavnog suda Republike Hrvatske, 30/18, 70/19 i 155/23) i članka 29. stavka 2. Zakona o službi u Oružanim snagama Republike Hrvatske (»Narodne novine«, br. 73/13, 75/15, 50/16, 30/18, 125/19, 155/23, 158/23 i 14/24) donosim

PRAVILNIK

O IZMJENI PRAVILNIKA O DRAGOVOLJNOM VOJNOM OSPOSOBLJAVANJU

Članak 1.

U Pravilniku o dragovoljnom vojnom osposobljavanju (»Narodne novine«, br. 22/23) u članku 27. stavku 1. podstavku 1. riječi: »u iznosu od 700,00 eura neto« zamjenjuju se riječima: »u iznosu od 900,00 eura neto«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 023-03/24-02/4
 Urbroj: 512-01-24-4
 Zagreb, 18. ožujka 2024.

Potpredsjednik vlade Republike Hrvatske i ministar obrane
 Ivan Anušić, v. r.
### NN 35/2024 (22.3.2024.), Uredba o izmjeni i dopunama Uredbe o tijelima u sustavu upravljanja i kontrole za provedbu programa iz područja konkurentnosti i kohezije za financijsko razdoblje 2021. – 2027.

VLADA REPUBLIKE HRVATSKE

543

Na temelju članka 7. stavka 3. Zakona o institucionalnom okviru za korištenje fondova Europske unije u Republici Hrvatskoj (»Narodne novine«, broj 116/21.), Vlada Republike Hrvatske je na sjednici održanoj 20. ožujka 2024. donijela

UREDBU

O IZMJENI I DOPUNAMA UREDBE O TIJELIMA U SUSTAVU UPRAVLJANJA I KONTROLE ZA PROVEDBU PROGRAMA IZ PODRUČJA KONKURENTNOSTI I KOHEZIJE ZA FINANCIJSKO RAZDOBLJE 2021. – 2027.

Članak 1.

U Uredbi o tijelima u sustavu upravljanja i kontrole za provedbu programa iz područja konkurentnosti i kohezije za financijsko razdoblje 2021. – 2027. (»Narodne novine«, broj 96/22.), u članku 10. stavak 2. mijenja se i glasi:

»(2) Ako za to postoji specifična potreba, u svrhu osiguravanja učinkovite provedbe Programa, Upravljačko tijelo i SAFU pisanim sporazumom utvrđuju uključenost i opseg uključenosti SAFU u postupke odabira operacija u okviru specifičnog cilja iz nadležnosti SAFU.«.

Članak 2.

U članku 11. iza stavka 2. dodaju se stavci 3., 4. i 5. koji glase:

»(3) Operacije čija provedba je započela u financijskom razdoblju 2014. – 2020. i za koje su u tom razdoblju u ulozi Posredničkih tijela razine 2 nadležni Fond za zaštitu okoliša i energetsku učinkovitost i Hrvatske vode, a koje se dovršavaju u financijskom razdoblju 2021. – 2027. (operacije koje se provode u fazama), nastavljaju pratiti Fond za zaštitu okoliša i energetsku učinkovitost i Hrvatske vode, svaki u svom djelokrugu.

(4) Na Fond za zaštitu okoliša i energetsku učinkovitost i Hrvatske vode se u odnosu na aktivnosti koje se obavljaju za potrebe operacija koje se provode u fazama u financijskom razdoblju 2021. – 2027. primjenjuju odredbe ove Uredbe koje se primjenjuju na Posredničko tijelo razine 2.

(5) Tijelo nadležno za računovodstvenu funkciju, Tijelo za reviziju, Upravljačko tijelo i nadležno Posredničko tijelo razine 1 obavljaju funkcije u skladu s ovom Uredbom i u odnosu na operacije iz stavka 3. ovog članka.«.

Članak 3.

U Prilogu »Prikaz posredničkih tijela nadležnih prema izabranim specifičnim ciljevima«, u prioritetu 1. »Jačanje gospodarstva ulaganjem u istraživanje i inovacije, podupiranjem poslovne konkurentnosti, digitalizacije i razvojem vještina za pametnu specijalizaciju«, specifičnom cilju 1(iv) »Razvoj vještina za pametnu specijalizaciju, industrijsku tranziciju i poduzetništvo«, iza riječi »Hrvatska agencija za malo gospodarstvo, inovacije i investicije« dodaju se riječi: »Središnja agencija za financiranje i ugovaranje programa i projekata Europske unije«.

Članak 4.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/23-03/93

Urbroj: 50301-05/14-24-7

Zagreb, 20. ožujka 2024.

Predsjednik
 mr. sc. Andrej Plenković, v. r.
### NN 35/2024 (22.3.2024.), Odluka o donošenju Nacionalnog programa za zaštitu i promicanje dojenja za razdoblje od 2024. do 2027. godine

VLADA REPUBLIKE HRVATSKE

547

Na temelju članka 1. stavka 2. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 20. ožujka 2024. donijela

ODLUKU

O DONOŠENJU NACIONALNOG PROGRAMA ZA ZAŠTITU I PROMICANJE DOJENJA ZA RAZDOBLJE OD 2024. DO 2027. GODINE

I.

Donosi se Nacionalni program za zaštitu i promicanje dojenja za razdoblje od 2024. do 2027. godine, u tekstu koji je dostavilo Ministarstvo zdravstva aktom, klasa: 501-02/21-01/01, urbroj: 534-07-1-1/7-24-59, od 6. ožujka 2024.

II.

Sredstva za provedbu Nacionalnog programa iz točke I. ove Odluke osigurana su u Državnom proračunu Republike Hrvatske za 2024. godinu i projekcijama za 2025. i 2026. godinu, na pozicijama tijela nadležnih za provođenje Nacionalnog programa iz točke I. ove Odluke.

Sredstva za provedbu Nacionalnog programa iz točke I. ove Odluke za 2027. planirat će u okviru svojih Financijskih planova i dodijeljenih limita ukupnih rashoda po razdjelima, tijela nadležna za provođenje Nacionalnog programa iz točke I. ove Odluke.

III.

Zadužuje se Ministarstvo zdravstva da o ovoj Odluci izvijesti nadležna tijela, nositelje provedbe mjera iz Nacionalnog programa iz točke I. ove Odluke.

IV.

Zadužuje se Ministarstvo zdravstva da Nacionalni program iz točke I. ove Odluke objavi na svojim mrežnim stranicama.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/103

Urbroj: 50301-04/25-24-5

Zagreb, 20. ožujka 2024.

Predsjednik
 mr. sc. Andrej Plenković, v. r.
### NN 35/2024 (22.3.2024.), Uredba o plaćama u Državnom uredu za reviziju

Vlada Republike Hrvatske

541

Na temelju članka 2. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 145/23.), Vlada Republike Hrvatske je na sjednici održanoj 20. ožujka 2024. donijela

UREDBU

O PLAĆAMA U DRŽAVNOM UREDU ZA REVIZIJU

Predmet Uredbe

Članak 1.

Ovom Uredbom utvrđuju se plaće ovlaštenih državnih revizora i državnih službenika i namještenika u Državnom uredu za reviziju.

Rodna neutralnost izraza

Članak 2.

Izrazi koji se koriste u ovoj Uredbi, a imaju rodno značenje, koriste se neutralno i odnose se jednako na muški i ženski rod.

Plaća

Članak 3.

(1) Plaću čine osnovna plaća i dodaci na plaću.

(2) Osnovna plaća je umnožak koeficijenta za obračun plaće radnog mjesta na koje je ovlašteni državni revizor, odnosno službenik i namještenik raspoređen i osnovice za obračun plaće.

(3) Osnovica za obračun plaće jednaka je osnovici za obračun plaće državnih službenika i namještenika.

(4) Ovlašteni državni revizori te službenici i namještenici imaju pravo na dodatak na osnovnu plaću u visini od 0,5 % za svaku navršenu godinu radnog staža.

(5) Ovlašteni državni revizori te službenici i namještenici imaju pravo na dodatke na plaću propisane kolektivnim ugovorom za državne službenike i namještenike.

Koeficijenti za obračun plaće ovlaštenih državnih revizora

Članak 4.

Koeficijenti za obračun plaće ovlaštenih državnih revizora su:

|  |  |
| --- | --- |
| Naziv radnog mjesta | Koeficijent |
| pomoćnik glavnog državnog revizora | 4,25 |
| načelnik odjela u državnom uredu za reviziju | 3,40 |
| pročelnik područnog odjela | 3,40 |
| viši državni revizor | 2,90 |
| državni revizor | 2,35 |

Radna mjesta službenika i namještenika

Članak 5.

(1) Na nazive radnih mjesta službenika i namještenika u Držav­nom uredu za reviziju, uvjete za raspored, koeficijente za obračun plaće te prevođenje naziva radnih mjesta prema dosadašnjim propisima u nove nazive radnih mjesta odgovarajuće se primjenjuje članak 35. Zakona o plaćama u državnoj službi i javnim službama (»Narodne novine«, broj 155/23.) i Uredba o nazivima radnih mjesta, uvjetima za raspored i koeficijentima za obračun plaće u državnoj službi (»Narodne novine«, broj 22/24.).

(2) Koeficijent za obračun plaće radnog mjesta pomoćni revizor iznosi 1,85.

Primjena kolektivnog ugovora

Članak 6.

Na materijalna i druga prava ovlaštenih državnih revizora te službenika i namještenika u Državnom uredu za reviziju primjenjuju se odredbe kolektivnog ugovora za državne službenike i namještenike.

Prestanak važenja dosadašnjih propisa

Članak 7.

Danom stupanja na snagu ove Uredbe prestaje važiti Zakon o plaćama ovlaštenih državnih revizora (»Narodne novine«, br. 86/98., 16/01., 27/01., 140/05. i 38/13.).

Stupanje na snagu

Članak 8.

Ova Uredba objavit će se u »Narodnim novinama«, a stupa na snagu 1. travnja 2024.

Klasa: 022-03/24-03/40
 Urbroj: 50301-21/22-24-2
 Zagreb, 20. ožujka 2024.

Predsjednik
 mr. sc. Andrej Plenković, v. r.
### NN 35/2024 (22.3.2024.), Odluka o visini naknade troškova izborne promidžbe za izbor članova u Europski parlament iz Republike Hrvatske

VLADA REPUBLIKE HRVATSKE

546

Na temelju članka 43. stavka 1. Zakona o financiranju političkih aktivnosti, izborne promidžbe i referenduma (»Narodne novine«, br. 29/19., 98/19. i 126/21. – Odluka Ustavnog suda Republike Hrvatske), Vlada Republike Hrvatske je na sjednici održanoj 20. ožujka 2024. donijela

ODLUKU

O VISINI NAKNADE TROŠKOVA IZBORNE PROMIDŽBE ZA IZBOR ČLANOVA U EUROPSKI PARLAMENT IZ REPUBLIKE HRVATSKE

I.

Ovom Odlukom utvrđuje se visina naknade troškova izborne promidžbe za izbor članova u Europski parlament iz Republike Hrvatske.

II.

Pravo na naknadu troškova iz točke I. ove Odluke imaju političke stranke i liste grupe birača koje na izborima za članove u Europski parlament dobiju najmanje 5 % važećih glasova birača.

III.

Političke stranke i liste grupe birača iz točke II. ove Odluke imaju pravo na naknadu troškova izborne promidžbe u iznosu od 11.415,00 eura, po osvojenom mjestu u Europskom parlamentu prema konačnim rezultatima izbora, s time da se naknada troškova izborne promidžbe pojedinoj političkoj stranci, odnosno listi grupe birača ne smije isplatiti u iznosu većem od ostvarenih troškova izborne promidžbe.

IV.

Političke stranke i liste grupe birača koje su na izborima za članove u Europski parlament dobile najmanje 5 % važećih glasova birača, a nisu osvojile mjesto u Europskom parlamentu, imaju pravo na naknadu troškova izborne promidžbe u iznosu od 6.637,00 eura, s time da se naknada troškova izborne promidžbe pojedinoj političkoj stranci, odnosno listi grupe birača ne smije isplatiti u iznosu većem od ostvarenih troškova izborne promidžbe.

V.

Naknada troškova izborne promidžbe isplaćuje se političkim strankama na poseban račun političke stranke otvoren za financiranje troškova izborne promidžbe.

Naknada troškova izborne promidžbe listama grupe birača isplaćuje se na poseban račun nositelja liste grupe birača, otvoren za financiranje troškova izborne promidžbe.

VI.

Naknada troškova izborne promidžbe iz točaka III. i IV. ove Odluke isplatit će se iz državnog proračuna Republike Hrvatske, u roku od 15 dana od dana objave izvješća Državnog izbornog povjerenstva o nadzoru poštivanja odredbi Zakona o financiranju političkih aktivnosti, izborne promidžbe i referenduma (»Narodne novine«, br. 29/19., 98/19. i 126/21. – Odluka Ustavnog suda Republike Hrvatske) koje se odnose na izbornu promidžbu, iz članka 61. toga Zakona.

VII.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/24-04/147

Urbroj: 50301-21/32-24-2

Zagreb, 20. ožujka 2024.

Predsjednik
 mr. sc. Andrej Plenković, v. r.
### NN 35/2024 (22.3.2024.), Odluka o izmjeni Odluke o ustrojavanju Službeničkog suda za državne službenike sustava izvršavanja kazne zatvora u Ministarstvu pravosuđa

VLADA REPUBLIKE HRVATSKE

549

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 114. stavka 3. Zakona o državnim službenicima (»Narodne novine«, broj 153/23.), Vlada Republike Hrvatske je na sjednici održanoj 14. ožujka 2024. donijela

ODLUKU

O IZMJENI ODLUKE O USTROJAVANJU SLUŽBENIČKOG SUDA ZA DRŽAVNE SLUŽBENIKE SUSTAVA IZVRŠAVANJA KAZNE ZATVORA U MINISTARSTVU PRAVOSUĐA

I.

U Odluci o ustrojavanju Službeničkog suda za državne službenike sustava izvršavanja kazne zatvora u Ministarstvu pravosuđa (»Narodne novine«, br. 144/11., 84/14., 28/15. i 12/17.), u točki II. podtočka 1. mijenja se i glasi:

»1. Ivana Bilušić, sutkinja Županijskog suda u Velikoj Gorici, predsjednica,«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/115

Urbroj: 50301-15/07-24-02

Zagreb, 14. ožujka 2024.

Predsjednik
 mr. sc. Andrej Plenković, v. r.
### NN 36/2024 (25.3.2024.), Zakon o izmjenama i dopunama Zakona o sprječavanju sukoba interesa

HRVATSKI SABOR

572

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O SPRJEČAVANJU SUKOBA INTERESA

Proglašavam Zakon o izmjenama i dopunama Zakona o sprječavanju sukoba interesa, koji je Hrvatski sabor donio na sjednici 14. ožujka 2024.

Klasa: 011-02/24-02/28

Urbroj: 71-10-01/1-24-2

Zagreb, 18. ožujka 2024.

Predsjednik
 Republike Hrvatske
 Zoran Milanović, v. r.

ZAKON

O IZMJENAMA I DOPUNAMA ZAKONA O SPRJEČAVANJU SUKOBA INTERESA

Članak 1.

U Zakonu o sprječavanju sukoba interesa (»Narodne novine«, br. 143/21.) u članku 11. stavku 7. riječi: »veće od 30.000,00 kuna« zamjenjuju se riječima: »veće od 3980,00 eura«.

Članak 2.

U članku 15. stavku 3. riječi: »do 500,00 kuna« zamjenjuju se riječima: »do 66,00 eura«.

U stavku 5. riječi: »od 500,00 kuna« zamjenjuju se riječima: »od 66,00 eura«.

Članak 3.

U članku 23. stavku 2. iza riječi: »dužnost,« dodaje se riječ: »osim«.

Članak 4.

U članku 30. stavku 2. iza riječi: »ovim Zakonom« dodaju se riječi: »i drugim zakonima«.

Članak 5.

U članku 32. stavku 1. podstavku 9. iza riječi: »ovim Zakonom« dodaju se riječi: »i drugim zakonima«.

Članak 6.

U članku 50. stavku 1. riječi: »od 4000,00 do 40.000,00 kuna« zamjenjuju se riječima: »od 530,00 do 5309,00 eura«.

Članak 7.

U članku 51. riječi: »od 5000,00 do 15.000,00 kuna« zamjenjuju se riječima: »od 663,00 do 1990,00 eura«.

Članak 8.

U članku 52. riječi: »od 2000 do 10.000 kuna« zamjenjuju se riječima: »od 265,00 do 1327,00 eura«.

Članak 9.

U članku 53. stavku 1. riječi: »od 5000,00 od 50.000,00 kuna« zamjenjuju se riječima: »od 663,00 do 6636,00 eura«.

Članak 10.

U članku 54. stavku 1. riječi: »od 50.000,00 do 1.000.000,00 kuna« zamjenjuju se riječima: »od 6636,00 do 132.723,00 eura«.

U stavku 2. riječi: »od 50.000,00 do 500.000,00 kuna« zamjenjuju se riječima: »od 6636,00 do 66.361,00 eura«.

U stavku 3. riječi: »od 5000,00 od 50.000,00 kuna« zamjenjuju se riječima: »od 663,00 do 6636,00 eura«.

Članak 11.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-02/24-01/29

Zagreb, 14. ožujka 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 36/2024 (25.3.2024.), Zakon o izmjenama i dopuni Zakona o financiranju vodnoga gospodarstva

HRVATSKI SABOR

577

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNI ZAKONA O FINANCIRANJU VODNOGA GOSPODARSTVA

Proglašavam Zakon o izmjenama i dopuni Zakona o financiranju vodnoga gospodarstva, koji je Hrvatski sabor donio na sjednici 14. ožujka 2024.

Klasa: 011-02/24-02/34

Urbroj: 71-10-01/1-24-2

Zagreb, 18. ožujka 2024.

Predsjednik
 Republike Hrvatske
 Zoran Milanović, v. r.

ZAKON

O IZMJENAMA I DOPUNI ZAKONA O FINANCIRANJU VODNOGA GOSPODARSTVA

Članak 1.

U Zakonu o financiranju vodnoga gospodarstva (»Narodne novine«, br. 153/09., 90/11., 56/13., 154/14., 119/15., 120/16., 127/17. i 66/19.) u članku 5. stavku 1. točka 1. briše se.

Dosadašnje točke 2. do 7. postaju točke 1. do 6.

U stavku 3. riječi: »1. do 4.« zamjenjuju se riječima: »1. do 3.«.

U stavku 6. riječi: »1. do 4.« zamjenjuju se riječima: »1. do 3.«.

U stavku 7. riječi: »1. do 4.« zamjenjuju se riječima: »1. do 3.«.

Članak 2.

Naslov iznad članka 6. te članci 6. do 12. brišu se.

Članak 3.

U članku 21. stavku 1. iza podstavka 6. dodaje se novi podstavak 7. koji glasi:

»‒ sufinanciranje troškova sanacije klizišta i odrona nastalih djelovanjem erozija i bujica kojima je ugrožena javna infrastruktura,«.

Dosadašnji podstavci 7. i 8. postaju podstavci 8. i 9.

Članak 4.

U članku 76. riječi: »korekcijske koeficijente za obračun vodnoga doprinosa,« brišu se.

Članak 5.

U članku 85. stavku 1. u uvodnoj rečenici riječi: »10.000,00 do 300.000,00 kuna« zamjenjuju se riječima: »1320,00 do 39.810,00 eura«.

U stavku 2. riječi: »1.000,00 do 10.000,00 kuna« zamjenjuju se riječima: »130,00 do 1320,00 eura«.

U stavku 3. riječi: »1.000,00 do 10.000,00 kuna« zamjenjuju se riječima: »130,00 do 1320,00 eura«.

Članak 6.

U članku 85.a stavku 1. u uvodnoj rečenici riječi: »4.000,00 do 10.000,00 kuna« zamjenjuju se riječima: »530,00 do 1320,00 eura«.

U stavku 2. riječi: »400,00 do 1.000,00 kuna« zamjenjuju se riječima: »50,00 do 130,00 eura«.

U stavku 3. riječi: »400,00 do 1.000,00 kuna« zamjenjuju se riječima: »50,00 do 130,00 eura«.

PRIJELAZNA I ZAVRŠNA ODREDBA

Članak 7.

Upravni postupci pokrenuti prema odredbama Zakona o financiranju vodnoga gospodarstva (»Narodne novine«, br. 153/09., 90/11., 56/13., 154/14., 119/15., 120/16., 127/17. i 66/19.) dovršit će se prema odredbama toga Zakona.

Članak 8.

Ovaj Zakon objavit će se u »Narodnim novinama«, a stupa na snagu 1. srpnja 2024.

Klasa: 022-02/24-01/26

Zagreb, 14. ožujka 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 36/2024 (25.3.2024.), Uredba o izmjeni Uredbe o visini trošarine na energente i električnu energiju

VLADA REPUBLIKE HRVATSKE

582

Na temelju članka 97. stavka 2. Zakona o trošarinama (»Narodne novine«, br. 106/18., 121/19. i 144/21.), Vlada Republike Hrvatske je na sjednici održanoj 25. ožujka 2024. donijela

UREDBU

O IZMJENI UREDBE O VISINI TROŠARINE NA ENERGENTE I ELEKTRIČNU ENERGIJU

Članak 1.

U Uredbi o visini trošarine na energente i električnu energiju (»Narodne novine«, br. 156/22., 1/23., 10/23., 22/23., 37/23., 46/23., 56/23., 71/23., 79/23., 88/23., 94/23., 98/23., 105/23., 110/23., 116/23., 123/23., 132/23., 139/23., 144/23., 151/23., 1/24., 6/24., 11/24., 17/24., 22/24. i 29/24.), u članku 3. mijenjaju se visine trošarine u eurima na sljedeće predmete oporezivanja tako da glase:

» – Bezolovni motorni benzin 456,00 EUR/1000 l

– Dizelsko gorivo 383,00 EUR/1000 l.«.

Članak 2.

Visine trošarina iz članka 1. ove Uredbe primjenjuju se s danom stupanja na snagu ove Uredbe i određene su za razdoblje do 8. travnja 2024.

Članak 3.

Ova Uredba objavit će se u »Narodnim novinama«, a stupa na snagu 26. ožujka 2024.

Klasa: 022-03/24-03/41

Urbroj: 50301-05/16-24-2

Zagreb, 25. ožujka 2024.

Predsjednik
 mr. sc. Andrej Plenković, v. r.
### NN 37/2024 (27.3.2024.), Pravilnik o dopunama Pravilnika o stavljanju na tržište sjemena krmnog bilja

Ministarstvo poljoprivrede

587

Na temelju članka 1. stavka 5., članka 14. stavka 2., članka 18. stavka 8., članka 19. stavka 3., članka 20. stavka 8., članka 21. stavka 9., članka 22. stavka 3., članka 23. stavka 6., članka 24. stavka 4., članka 25. stavka 4., članka 26. stavka 5., članka 27. stavka 7., članka 30. stavka 4., članka 31. stavka 8., članka 32. stavka 5., i članka 33. stavka 4. Zakona o sjemenu, sadnom materijalu i priznavanju sorti poljoprivrednog bilja (»Narodne novine« broj 110/21) te članka 38. stavka 3. Zakona o sustavu državne uprave (»Narodne novine«, broj 66/19) ministrica poljoprivrede, uz prethodnu suglasnost ministra nadležnog za poslove zaštite prirode i ministra nadležnog za europske poslove donosi

PRAVILNIK

O DOPUNAMA PRAVILNIKA O STAVLJANJU NA TRŽIŠTE SJEMENA KRMNOG BILJA

Članak 1.

U Pravilniku o stavljanju na tržište sjemena krmnog bilja (»Narodne novine« broj 33/22.) u članku 2. dodaje se stavak 3. koji glasi:

»Članak 2.

– Direktiva Vijeća 2003/61/EZ od 18. lipnja 2003. o izmjeni direktiva 66/401/EEZ o stavljanju na tržište sjemena krmnog bilja, 66/402/EEZ o stavljanju na tržište sjemena žitarica, 68/193/EEZ o stavljanju na tržište materijala za vegetativno umnažanje vinove loze, 92/33/EEZ o stavljanju na tržište reprodukcijskog sadnog materijala povrća, osim sjemena, 92/34/EEZ o stavljanju na tržište voćnog reprodukcijskog sadnog materijala, 98/56/EZ o stavljanju na tržište reprodukcijskog materijala ukrasnog bilja, 2002/54/EZ o stavljanju na tržište sjemena repe, 2002/55/EZ o stavljanju na tržište sjemena povrća, 2002/56/EZ o stavljanju na tržište sjemenskog krumpira i 2002/57/EZ o stavljanju na tržište sjemena uljarica i predivog bilja, s obzirom na usporedna ispitivanja i pokuse Zajednice (SL L 165, 3. 7. 2003.).«

Članak 2.

Iza članka 31. dodaje se članak 31. a. koji glasi:

»Članak 31. a

»(1) Usporedna ispitivanja i pokusi organiziraju se na razni Europske unije kako bi se provela kontrola uzoraka sjemena krmnog bilja stavljenog na tržište.

(2) Usporedna ispitivanja iz stavka 1. ovoga članka koriste se za usklađivanje metoda certificiranja te kao dodatna provjera ispunjava li sjeme uvjete propisane ovim Pravilnikom.

(3) Usporedna ispitivanja iz stavka 1. ovoga članka provodi Agencija.«

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/23-01/59

Urbroj: 525-06/242-24-15

Zagreb, 4. ožujka 2024.

Ministrica poljoprivrede
 Marija Vučković, v. r.
### NN 37/2024 (27.3.2024.), Ispravak Odluke o izmjenama i dopunama Odluke o utvrđivanju Osnovne liste ortopedskih i drugih pomagala Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

600

Nakon usporedbe s izvornim tekstom utvrđena je pogreška u Odluci o izmjenama i dopunama Odluke o utvrđivanju Osnovne liste ortopedskih i drugih pomagala Hrvatskog zavoda za zdravstveno osiguranje koja je objavljena u »Narodnim novinama«, broj 28 od 8. ožujka 2024. godine te se daje

ISPRAVAK ODLUKE

O IZMJENAMA I DOPUNAMA ODLUKE O UTVRĐIVANJU OSNOVNE LISTE ORTOPEDSKIH I DRUGIH POMAGALA HRVATSKOG ZAVODA ZA ZDRAVSTVENO OSIGURANJE

U Odluci o izmjenama i dopunama Odluke o utvrđivanju Osnovne liste ortopedskih i drugih pomagala Hrvatskog zavoda za zdravstveno osiguranje (»Narodne novine«, broj 28/24.) u Osnovnoj listi ortopedskih i drugih pomagala iz članka 1. u stupcu »Nove šifre HZZO-a prema ISO 9999« pod rednim brojem 1690b umjesto broja: »050512121601«, treba stajati: »050512122601«, pod rednim brojem 1690c umjesto broja: »050512121602«, treba stajati: »050512122602«, pod rednim brojem 1690d umjesto broja: »050512121603«, treba stajati: »050512122603«.

Klasa: 025-04/24-01/72

Urbroj: 338-01-01-24-01

Zagreb, 21. ožujka 2024.

Predsjednik
 Upravnog vijeća Hrvatskog zavoda za zdravstveno osiguranje
 Tomislav Dulibić, dipl. iur., v. r.
### NN 37/2024 (27.3.2024.), Pravilnik o izmjeni Pravilnika o načinu izbora doktora primarne zdravstvene zaštite

HRVATSKI ZAVOD ZA ZDRAVSTVENO OSIGURANJE

598

Na osnovi članka 126. stavka 3. Zakona o obveznom zdravstvenom osiguranju (»Narodne novine«, broj 80/13., 137/13., 98/19. i 33/23.) i članka 26. točke 7. Statuta Hrvatskog zavoda za zdravstveno osiguranje (»Narodne novine«, broj 18/09., 33/10, 8/11., 18/13., 1/14., 83/15. i 108/21.) Upravno vijeće Hrvatskog zavoda za zdravstveno osiguranje na konstituirajućoj sjednici održanoj 21. ožujka 2024. godine donijelo je

PRAVILNIK

O IZMJENI PRAVILNIKA O NAČINU IZBORA DOKTORA PRIMARNE ZDRAVSTVENE ZAŠTITE

Članak 1.

U Pravilniku o načinju izbora doktora primarne zdravstvene zaštite (»Narodne novine« broj 8/24.) u članku 20. riječi: »1. travnja 2024. godine« zamjenjuju se riječima: »1. svibnja 2024. godine.«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 025-04/24-01/68

Urbroj: 338-01-01-24-01

Zagreb, 21. ožujka 2024.

Predsjednik
 Upravnog vijeća Hrvatskog zavoda
 za zdravstveno osiguranje
 Tomislav Dulibić, dipl. iur., v. r.
### NN 37/2024 (27.3.2024.), Odluka o proširenju primjene Kolektivnog ugovora za djelatnosti drvne i papirne industrije

MINISTARSTVO RADA, MIROVINSKOGA SUSTAVA, OBITELJI I SOCIJALNE POLITIKE

586

Na temelju članka 203. stavka 1. Zakona o radu (»Narodne novine«, broj 93/14, 127/17, 98/19, 151/22, 64/23 – Odluka Ustavnog suda) ministar nadležan za rad donosi

ODLUKU

O PROŠIRENJU PRIMJENE KOLEKTIVNOG UGOVORA ZA DJELATNOSTI DRVNE I PAPIRNE INDUSTRIJE

I.

Primjena Kolektivnog ugovora za djelatnosti drvne i papirne industrije (»Narodne novine«, broj 5/24) zaključenog 11. prosinca 2023. proširuje se na sve poslodavce i radnike u Republici Hrvatskoj u djelatnosti prerađivačke industrije područje C, odjeljak 16 Prerada drva i proizvoda od drva i pluta, osim namještaja; proizvodnja proizvoda od slame i pletarskih materijala, odjeljak 17 Proizvodnja papira i proizvoda od papira te odjeljak 31 Proizvodnja namještaja Nacionalne klasifikacije djelatnosti 2007. – NKD 2007. (»Narodne novine«, broj 58/07).

II.

Ova Odluka stupa na snagu 1. travnja 2024. i objavit će se u »Narodnim novinama«.

Klasa: 152-01/24-01/02

Urbroj: 524-03-02-01/4-23-6

Zagreb, 1. ožujka 2024.

Ministar
 Marin Piletić, v. r.
### NN 37/2024 (27.3.2024.), Odluka o imenovanju članova Etičkog povjerenstva

Ustavni sud Republike Hrvatske

593

Na temelju članka 104. stavka 2. Zakona o izborima zastupnika u Hrvatski sabor (»Narodne novine« broj 116/99., 109/00., 53/03., 69/03. – pročišćeni tekst, 167/03., 44/06., 19/07., 20/09., 145/10., 24/11., 93/11., 120/11. – pročišćeni tekst, 19/15., 66/15. – pročišćeni tekst, 104/15. i 98/19.) Ustavni sud Republike Hrvatske u sastavu Miroslav Šeparović, predsjednik te suci Andrej Abramović, Ingrid Antičević Marinović, Mato Arlović, Snježana Bagić, Branko Brkić, Mario Jelušić, Lovorka Kušan, Josip Leko, Davorin Mlakar, Rajko Mlinarić, Goran Selanec i Miroslav Šumanović, na sjednici Suda od 25. ožujka 2024., donio je

ODLUKU

O IMENOVANJU ČLANOVA ETIČKOG POVJERENSTVA

I.

Na temelju članka 105. Zakona o izborima zastupnika u Hrvatski sabor predsjednik Etičkog povjerenstva po položaju je predsjednik Hrvatske akademije znanosti i umjetnosti akademik Velimir Neidhardt.

II.

Imenuju se članovi Etičkog povjerenstva:

na prijedlog većinskih političkih stranaka sukladno stranačkom sastavu 10. saziva Hrvatskog sabora:

1. prof. dr. sc. Marko Ivkošić iz Splita,

2. prof. dr. sc. Jasenka Markeljević iz Zagreba,

3. prof. dr. sc. Frane Staničić iz Zagreba;

na prijedlog oporbenih političkih stranaka sukladno stranačkom sastavu 10. saziva Hrvatskog sabora:

1. prof. dr. sc. Tvrtko Jakovina iz Zagreba,

2. izv. prof. dr. sc. Antonija Petričušić iz Dugog Sela,

3. dr. sc. Jakov Žižić iz Zagreba.

III.

Ova Odluka stupa na snagu danom donošenja, a objavit će se u »Narodnim novinama«.

Broj: SuT-A-6/2024

Zagreb, 25. ožujka 2024.

Predsjednik
 dr. sc. Miroslav Šeparović, v. r.
### NN 37/2024 (27.3.2024.), Odluka o izmjenama i dopunama Odluke o naknadi za razvoj komunalnih vodnih građevina

VODOVOD D.O.O.

599

Na temelju članka 52. Zakona o financiranju vodnoga gospodarstva (»Narodne novine«, br. 153/09, 90/11, 56/13, 154/14, 119/15, 120/16, 127/17 i 66/19) i članka 23. stavka 1. postavka 4. Zakona o vodnim uslugama (»Narodne novine«, broj 66/19), Skupština trgovačkog društva Vodovod d.o.o. na sjednici održanoj 19. ožujka 2024. godine većinom glasova u skladu s člankom 24. stavkom 2. i člankom 23. stavak 1. Zakona o vodnim uslugama, donijela je

ODLUKU

O IZMJENAMA I DOPUNAMA ODLUKE O NAKNADI ZA RAZVOJ KOMUNALNIH VODNIH GRAĐEVINA

Članak 1.

U Odluci o naknadi za razvoj komunalnih vodnih građevina broj 2556/2021 od 20. prosinca 2021. godine, objavljene u »Narodnim novinama« br. 144/2021, članak 5. mijenja se i sada glasi:

»Sredstva naknade za razvoj koriste se za financiranje gradnje komunalnih vodnih građevina, prema Planu gradnje komunalnih vodnih građevina za razdoblje 2022. – 2025. godina (usvojen na Skupštini Isporučitelja 20. prosinca 2021. godine, izmijenjen 19. prosinca 2023. godine), na području djelovanja Isporučitelja, odnosno za:

– izradu projektne i ostale pripremne dokumentacije te izradu studijskih analiza,

– otkup terena za gradnju komunalnih vodnih građevina,

– rekonstrukciju, odnosno gradnju komunalnih vodnih građevina,

– nadzor nad rekonstrukcijom, odnosno gradnjom komunalnih vodnih građevina,

– otplatu zajmova i kredita za gradnju komunalnih vodnih građevina,

– ostala ulaganja u izgradnju komunalnih vodnih građevina.«

Članak 2.

U članku 6. mijenja se točka 1. u stavku 1. i sada glasi:

» – Naknada za razvoj za zajedničke potrebe (potrebe sustava zajedničkog regionalnog vodovoda za sve korisnike vodnih usluga i na cijelom području Isporučitelja) u iznosu od 0,24 EUR/m3 isporučene vode.«

Članak 3.

Ova odluka objavit će se u »Narodnim novinama«, a stupa na snagu 1. srpnja 2024. godine.

Broj: 644/2024

Predsjednik Skupštine
 dr. sc. Zoran Paunović, v. r.
### NN 37/2024 (27.3.2024.), Pravilnik o izmjenama Pravilnika o raspolaganju kapacitetom uzgoja tuna i dozvoljenim ulaznim količinama ulovljenih divljih tuna (Tunnus thynnus) na uzgajališta

MINISTARSTVO POLJOPRIVREDE

588

Na temelju članka 18.a stavka 3. Zakona o akvakulturi (»Narodne novine«, br. 130/17., 111/18., 144/20., 30/23. i 14/24.) ministrica poljoprivrede donosi

PRAVILNIK

O IZMJENAMA PRAVILNIKA O RASPOLAGANJU KAPACITETOM UZGOJA TUNA I DOZVOLJENIM ULAZNIM KOLIČINAMA ULOVLJENIH DIVLJIH TUNA (Thunnus thynnus) NA UZGAJALIŠTA

Članak 1.

U Pravilniku o raspolaganju kapacitetom uzgoja tuna i dozvoljenim ulaznim količinama ulovljenih divljih tuna (Thunnus thynnus) na uzgajališta (»Narodne novine«, br. 22/21., 9/22., 8/23. i 9/24.), u članku 3. stavak 2. mijenja se i glasi:

»(2) Najveća ulazna količina ulovljenih divljih tuna koja se smije unijeti na uzgajališta na području Republike Hrvatske u 2024. godini i kojom raspolaže Republika Hrvatska iznosi 3.225,1 tona.«.

Članak 2.

U članku 4. stavku 2. riječi: »1. travnja« zamjenjuju se riječima: »25. travnja«.

U stavku 3. riječi: »1. ožujka »zamjenjuju se riječima: »15. travnja«, a riječi »1. travnja« zamjenjuju se riječima: »25. travnja«.

U stavku 6. riječi: »najkasnije do 25. siječnja »zamjenjuju se riječju: »svake«.

Članak 3.

U članku 5. stavku 2. riječi: »1. travnja« zamjenjuju se riječima: »25. travnja«.

U stavku 3. riječi: »1. ožujka »zamjenjuju se riječima: »15. travnja«, a riječi »1. travnja« zamjenjuju se riječima: »25. travnja«.

U stavku 8. riječi: »najkasnije do 25. siječnja »zamjenjuju se riječju: »svake«.

Članak 4.

U članku 6. stavku 1. riječi: »15. travnja« zamjenjuju se riječima: »5. svibnja«.

Članak 5.

U Prilogu 1. Pravilnika tablica 2. Raspodjela ulazne količine ulovljenih divljih tuna za 2024. godinu zamjenjuje se novom tablicom 2. Raspodjela ulazne količine ulovljenih divljih tuna za 2024. godinu, koja je tiskana uz ovaj Pravilnik i njegov je sastavni dio.

Članak 6.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/24-01/9

Urbroj: 525-12/791-24-5

Zagreb, 22. ožujka 2024.

Ministrica poljoprivrede
 Marija Vučković, v. r.

PRILOG 1.

2. Raspodjela ulazne količine ulovljenih divljih tuna za 2024. godinu

|  |  |  |  |  |  |
| --- | --- | --- | --- | --- | --- |
| Broj dozvole za akvakulturu | 220 | 139 | 138 | 86 | slobodna ulazna količina |
| Maksimalna ulazna količina divljih tuna u 2024. godini  (u tonama) | 760,639 | 754,353 | 676,279 | 711,320 | 322,510 |
### NN 37/2024 (27.3.2024.), Odluka o autorizaciji plovila za ribolov igluna (Xiphias gladius) u 2024. godini

MINISTARSTVO POLJOPRIVREDE

589

Na temelju članka 15. stavka 3. Zakona o morskom ribarstvu (»Narodne novine«, br. 62/17., 130/17., 14/19., 30/23. i 14/24.), članka 7. stavka 1. i članka 8. stavka 5. Pravilnika o ribolovnim mogućnostima i ribolovu igluna (Xiphias gladius) (»Narodne novine«, br. 36/23. i 30/24.), ministrica poljoprivrede donosi

ODLUKU

O AUTORIZACIJI PLOVILA ZA RIBOLOV IGLUNA (Xiphias gladius) U 2024. GODINI

I.

Ovom Odlukom autoriziraju se plovila za ribolov igluna (Xiphias gladius) u 2024. godini na temelju uvjeta i kriterija propisanih Pravilnikom o ribolovnim mogućnostima i ribolovu igluna (Xiphias gladius) (»Narodne novine«, br. 36/23. i 30/24.) (u daljnjem tekstu: Pravilnik).

II.

Sukladno točki I. ove Odluke, pravo na korištenje državne kvote u ribolovu igluna (Xiphias gladius) plutajućim parangalom ostvaruju sljedeća plovila s individualnim kvotama po plovilu:

|  |  |  |  |
| --- | --- | --- | --- |
| Redni broj | CFR broj plovila | Registarska oznaka ili ime plovila | Individualna kvota (kg) |
| 1. | HRV000001052 | 100101-CT | 1.246 |
| 2. | HRV000001684 | 103152-VD | 1.900 |
| 3. | HRV000002471 | 12-CT | 760 |
| 4. | HRV000000905 | 155-CT | 1.212 |
| 5. | HRV000001028 | 156-CT | 1.105 |
| 6. | HRV000016180 | 179674-KŽ | 2.721 |
| 7. | HRV000016892 | 205-KŽ | 2.479 |
| 8. | HRV000001409 | 211112-VD | 1.740 |
| 9. | HRV000002127 | 215-KŽ | 3.209 |
| 10. | ITA000019188 | 244-KŽ | 6.157 |
| 11. | HRV000016903 | 251480-SO | 1.273 |
| 12. | HRV000017295 | 256076-KŽ | 5.851 |
| 13. | HRV000001790 | 341-CT | 1.434 |
| 14. | HRV000001354 | 563-VD | 1.788 |
| 15. | HRV000001481 | 56-TG | 3.571 |
| 16. | HRV000016231 | 576-DB | 4.456 |
| 17. | HRV000016154 | 999-VD | 1.482 |
| 18. | HRV000001347 | KRALJICA MIRA | 1.582 |
| 19. | HRV000016003 | 1103-ŠB | 574 |
| 20. | HRV000017530 | 199-SR | 1.461 |

III.

Sukladno točki I. ove Odluke, pravo na korištenje državne kvote u ribolovu igluna (Xiphias gladius) panulom i/ili odmetom po olimpijskom principu s maksimalnom ulovnom količinom po plovilu do 200 kg ostvaruju sljedeća plovila:

|  |  |  |
| --- | --- | --- |
| Redni broj | CFR broj plovila | Registarska oznaka ili ime plovila |
| 1. | HRV000001002 | 8-TP |
| 2. | HRV000001347 | KRALJICA MIRA |
| 3. | HRV000001354 | 563-VD |
| 4. | HRV000001609 | 700-VD |
| 5. | HRV000001900 | 151-MU |
| 6. | HRV000002120 | 212-TI |
| 7. | HRV000003570 | 755-VD |
| 8. | HRV000016149 | 1463-BG |
| 9. | HRV000016231 | 576-DB |
| 10. | HRV000016903 | 251480-SO |
| 11. | HRV000017080 | 403-TI |
| 12. | HRV000017295 | 256076-KŽ |

IV.

Plovila iz točaka II. i III. ove Odluke ribolov smiju obavljati sukladno odredbama Pravilnika od dana izdavanja Odobrenja kojima se ona autoriziraju za ribolov igluna.

V.

Ova Odluka stupa na snagu prvoga dana od dana objave u »Narodnim novinama«.

Klasa: 324-01/24-01/100

Urbroj: 525-12/718-24-1

Zagreb, 25. ožujka 2024.

Ministrica poljoprivrede
 Marija Vučković, v. r.
### NN 38/2024 (29.3.2024.), Odluka o stavljanju u službenu uporabu katastarskog operata katastra nekretnina za katastarsku općinu Velika Vranovina Nova

Državna geodetska uprava

671

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU OPĆINU VELIKA VRANOVINA NOVA

I.

Na temelju podataka katastarske izmjere, podataka prikupljenih tijekom izlaganja na javni uvid elaborata katastarske izmjere i podataka preuzetih iz obnovljene zemljišne knjige izrađen je katastarski operat katastra nekretnina za katastarsku općinu Velika Vranovina Nova (MB 338923), a koji se sastoji od:

– elaborata geodetske osnove

– katastarskog plana u digitalnom obliku,

– detaljnih listova katastarskog plana u mjerilu 1:1000 (16 listova),

– pregledne karte u mjerilu 1:6000,

– skice izmjere M 1:1000 (16 komada),

– dopunske skice izmjere (17 komada),

– popisa katastarskih čestica u rasponu od broja 1 do 554 (ukupno 521 k.č.),

– popisa osoba upisanih u posjedovne listove i

– posjedovnih listova u rasponu od broja 1 do 525 (ukupno 521 PL-ova).

II.

Katastarski operat katastra nekretnina za katastarsku općinu Velika Vranovina Nova (MB 338923) stavlja se u službenu uporabu dana 18. ožujka 2024. godine.

III.

Od dana stavljanja u službenu uporabu katastarskog operata katastra nekretnina za katastarsku općinu Velika Vranovina Nova (MB 338923) svi novi upisi na području na kojem je provedena katastarska izmjera provodit će se u katastarskom operatu katastra nekretnina za katastarsku općinu Velika Vranovina Nova (MB 338923).

IV.

Katastarski operat katastra nekretnina za katastarsku općinu Velika Vranovina Nova (MB 338923) mora se održavati u trajnoj suglasnosti s novoosnovanom zemljišnom knjigom za katastarsku općinu Velika Vranovina Nova.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/24-03/3

Urbroj: 541-03-01-02/2-24-4

Zagreb, 14. ožujka 2024.

Glavni ravnatelj
 Antonio Šustić, dipl. ing. geod., v. r.
### NN 38/2024 (29.3.2024.), Rješenje o razrješenju i imenovanju predsjednice Višeg službeničkog suda

VLADA REPUBLIKE HRVATSKE

615

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 114. stavka 3. Zakona o državnim službenicima (»Narodne novine«, broj 155/23.), a u vezi s točkom IX. Odluke o ustrojavanju Službeničkog suda i Višeg službeničkog suda (»Narodne novine«, broj 123/19.), Vlada Republike Hrvatske je na sjednici održanoj 8. ožujka 2024. donijela

RJEŠENJE

O RAZRJEŠENJU I IMENOVANJU PREDSJEDNICE VIŠEG SLUŽBENIČKOG SUDA

1. Razrješuje se SONJA BREŠKOVIĆ BALENT dužnosti predsjednice Višeg službeničkog suda.

2. Imenuje se JASNA SMILJANIĆ predsjednicom Višeg službeničkog suda.

Klasa: 080-02/24-03/16

Urbroj: 50301-15/07-24-02

Zagreb, 8. ožujka 2024.

Predsjednik
 mr. sc. Andrej Plenković, v. r.
### NN 38/2024 (29.3.2024.), Rješenje o razrješenju glavnog inspektora obrane

VLADA REPUBLIKE HRVATSKE

616

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 85. stavka 6. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18., 70/19. i 155/23.), Vlada Republike Hrvatske je na sjednici održanoj 8. ožujka 2024. donijela

RJEŠENJE

O RAZRJEŠENJU GLAVNOG INSPEKTORA OBRANE

Razrješuje se general-pukovnik DRAGO MATANOVIĆ dužnosti glavnog inspektora obrane, s danom 16. ožujka 2024., zbog isteka mandata.

Klasa: UP/I 080-02/24-02/13

Urbroj: 50301-15/07-24-02

Zagreb, 8. ožujka 2024.

Predsjednik
 mr. sc. Andrej Plenković, v. r.
### NN 38/2024 (29.3.2024.), Rješenje o imenovanju glavnog inspektora obrane

VLADA REPUBLIKE HRVATSKE

617

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 85. stavka 6. Zakona o obrani (»Narodne novine«, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18., 70/19. i 155/23.), Vlada Republike Hrvatske je na sjednici održanoj 8. ožujka 2024. donijela

RJEŠENJE

O IMENOVANJU GLAVNOG INSPEKTORA OBRANE

Imenuje se general-pukovnik SINIŠA JURKOVIĆ glavnim inspektorom obrane, s danom 17. ožujka 2024.

Klasa: UP/I 080-02/24-01/26

Urbroj: 50301-15/07-24-02

Zagreb, 8. ožujka 2024.

Predsjednik
 mr. sc. Andrej Plenković, v. r.
### NN 38/2024 (29.3.2024.), Rješenje o imenovanju člana Upravnog vijeća Nastavnog zavoda za javno zdravstvo Dr. Andrija Štampar

VLADA REPUBLIKE HRVATSKE

618

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 83. stavka 6. Zakona o zdravstvenoj zaštiti (»Narodne novine«, br. 100/18., 125/19., 147/20., 119/22., 156/22. i 33/23.), Vlada Republike Hrvatske je na sjednici održanoj 8. ožujka 2024. donijela

RJEŠENJE

O IMENOVANJU ČLANA UPRAVNOG VIJEĆA NASTAVNOG ZAVODA ZA JAVNO ZDRAVSTVO DR. ANDRIJA ŠTAMPAR

Imenuje se dr. sc. KRUNOSLAV CAPAK, dr. med., članom Upravnog vijeća Nastavnog zavoda za javno zdravstvo Dr. Andrija Štampar.

Klasa: 080-02/24-01/12

Urbroj: 50301-15/07-24-02

Zagreb, 8. ožujka 2024.

Predsjednik
 mr. sc. Andrej Plenković, v. r.